Die Krieketwêreldbeker 1975 het in Engeland plaasgevind, en Oos-Afrika was een van twee nie-toetspanne wat vir dié toernooi genooi is; die ander was Sri Lanka. Kenia het die helfte van die span bestaande uit 14 spelers bygedra. Ná opwarmingswedstryde teen Somerset, Wallis, Glamorgan en verskeie ander klubspanne, het hulle in die eerste rondte teen Engeland, Indië en Nieu-Seeland gespeel, maar al drie wedstryde verloor. Die krieketwêreldbekertoernooi is opgevolg deur ’n eersterangse wedstryd teen Sri Lanka op die County Ground, Taunton.